APROBACIÓN DEFINITIVA ANEXO I PLAN ECONÓMICO FINANCEIRO 2020-2021
ADMINISTRACIÓN LOCAL — Municipal — Poio (Presupostos e cadros de persoal, 10/08/2020)

O Pleno desta Corporación, en sesión extraordinaria celebrada o día 20 de maio de 2020 acordou a aprobación do Plan Económico-financeiro do Concello de Poio para os exercicios 2020-2021. Na sesión plenaria ordinaria celebrada o 30 de xuño de 2020 se prestou aprobación o Anexo I do mencionado Plan. De acordo co disposto nos artigos 23.4 da Lei Orgánica 2/2012, e 26 do Real Decreto lexislativo 1463/2007, polos que o Concello de Poio debe publicar o Plan no boletín oficial da Provincia coa finalidade de estar exposto o público durante o prazo de 15 días dende a súa publicación, se procedeu a publicar no B. O. P nº131 de 10 de xullo de 2020 publicándose anuncio da aprobación do Anexo I o Plan coa finalidade de estar exposto o público durante o prazo de 15 días. Unha vez rematado o prazo de exposición pública de 15 días dende a súa publicación, se remite o texto do Plan Económico-financeiro aprobado (incluído o Anexo I) a efectos exclusivamente informativos: O artigo 3 da Lei Orgánica 2/2012 regula, con carácter xeral, o principio de estabilidade orzamentaria, e ven a establecer que “a elaboración, aprobación e execución dos Orzamentos que afecten aos gastos ou ingresos dos distintos suxeitos comprendidos no ámbito de aplicación desta Lei realizarase nun marco de estabilidade orzamentaria, coherente coa normativa europea”. E defínese a estabilidade orzamentaria das Administracións Públicas como a situación de equilibrio ou superávit estrutural. O artigo 11 desta norma, ven a instrumentar tal principio de estabilidade orzamentaria ao fixar que tanto a elaboración, como a aprobación e a execución dos Orzamentos e demais actuacións que afecten aos gastos ou ingresos das Administracións Públicas someteranse ao principio de estabilidade orzamentaria. E o artigo 12 adicado á regra de gasto, fixa como a variación do gasto computable das Corporacións Locais non poderá superar a taxa de referencia do crecemento do PIB de medio prazo da econ omía española. Non obstante, cando exista un desequilibrio estrutural nas contas públicas ou unha débeda pública superior ao obxectivo establecido, o crecemento do gasto público computable axustarase á senda establecida nos respectivos plans económico-financeiros e de reequilibrio previstos nos artigos 21 e 22 da LOEPSF. Así, o artigo 21 da Lei Orgánica 2/2012, modificado pola Lei Orgánica 9/2013, de 20 de decembro, de control da débeda comercial no sector público, indica que en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un plan económico-financeiro que permita no ano en curso e no seguinte o cumprimento dos obxectivos ou da regra de gasto, co contido e alcance previstos neste artigo. En base ao disposto no artigo 12 da LOEPSF, nos seus apartados 2 e 3, relativos á definición de gasto computable e á competencia do Ministerio de Economía e Competitividade para calcular a taxa de referencia do crecemento do PIB de medio prazo para a economía española, de acordo coa metodoloxía empregada pola Comisión Europea en aplicación da súa normativa, tal taxa será obxecto de publicación e será a referencia a ter en conta polas Corporacións Locais na elaboración dos seus respectivos orzamentos. Centrándonos xa no límite da regra de gasto, cómpre sinalar que para o conxunto das administración públicas, a taxa de referencia a ter en conta para o ano 2019, a efectos de calcular a regra de gasto, foi do 2,7. Esta taxa sitúase no 2,9 para o exercicio 2020 e no 3,1 para o 2021. Por outra parte, con motivo da elaboración e aprobación da Liquidación do exercicio 2019 a Intervención municipal levou a cabo a emisión dos informes correspondentes ao cumprimento do obxectivo de estabilidade orzamentaria, da regra de gasto e do límite de débeda. E de tales informes conclúese o seguinte: 1º.- O concello de Poio cumpre co límite da débeda xa que do anexo o informe de Intervención da Liquidación do exercicio 2019 se deduce que o volume de débeda viva a 31 de decembro de 2019 ascendeu, a 5.916.531,26€, o que supón un 48,15% dos ingresos correntes liquidados (capítulos I a V de ingresos): 13.326.533,77€. Dos datos resultantes se deduce que o nivel de débeda así calculado estaría por debaixo do 110% dos ingresos correntes, límite previsto segundo o artigo 53 do TRLRFL.2º.- O concello de Poio non cumpre o obxectivo de estabilidade orzamentaria, e de feito presenta necesidade de financiamento por importe de 1.343.015,46€. 3º.- O concello de Poio incumpre o límite da regra de gasto nun importe de 1.467.877,50€. En consecuencia, e ante tales incumprimentos dos principios de estabilidade orzamentaria e de regra de gasto, a aplicación da Lei Orgánica 2/2012, de Estabilidade Orzamentaria e Sostenibilidade Financeira fai necesario a elaboración dun plan económico financeiro que lle permita ao Concello recuperar a situación de equilibrio. Tal e como se pon de manifesto na introdución, proponse ao Pleno desta Corporación a aprobación do presente p lan económico financeiro, de formulación obrigada, xa que o resultado da avaliación do cumprimento do principio de estabilidade orzamentaria e da regra de gasto efectuado pola Intervención municipal en relación ao expediente da liquidación do exercicio 2019, foi o incumprimento de ambos. O incumprimento veu motivado, en parte, polo importe de facturas pendentes de aprobación a 31 de decembro de 2019 por falta de crédito orzamentario, é dicir, en base o saldo da conta 413 xa que o saldo desta non cumpriu a medida aprobada no Plan Económico Financeiro aprobado pola Corporación para o período 2018-2019; neste PEF se aprobou que o importe máximo das facturas pendentes de aprobación por falta de crédito a 31 de decembro de 2019 ascendería a 325.289,80€ mentres que o importe das facturas pendentes de imputar o Orzamento de 2019 a 31 de decembro ascenderon a 490.944,91€ tendo como consecuencia unha desviación de 165.655,11€ con respecto as previsións aprobadas. Outro dos motivos do incumprimento dos principios de estabilidade orzamentaria e regra de gasto, con maior peso se cabe, foi a utilización do remanente de tesourería para gastos xerais derivado da Liquidación do exercicio 2018 para financiar modificacións orzamentarias coa finalidade de aprobar facturas presentadas no exercicio 2018 e no 2019 sen crédito suficiente para a súa aprobación. A Liquidación do exercicio 2018 arroxou un remanente de tesourería para gastos xerais de 1.637.932,03€ (capacidade de financiamento 0€) polo que o importe era de libre disposición; parte deste último importe foi utilizado para financiar as modificacións orzamentarias nº5 e nº10 suplementos de crédito e as nº4 e nº11 créditos extraordinarios polos importes de 23.938,13€, 145.886,95€, 94.033,80€ e 81.277,34€ respectivamente, todas elas coa finalidade de dotar crédito nas aplicacións necesarias para aprobar facturas presentadas no exercicio 2018 e no 2019 pendentes de aprobación por falta de crédito. O total das catro modificacións orzamentarias (e importe das facturas) ascenderon a 345.136,22€. Tamén se dotou crédito mediante as mencionadas modificacións orzamentarias para acometer proxectos tales como adquisición dun local social (por importe de 65.000€), adquisición dun programa contable para o departamento de Tesourería (7.389,71€), un proxecto de investimento de abastecemento na PO-308, un proxecto de saneamento en Raxó e a ampliación do tramo final do camiño A Granxa (todos eles por importe total de 245.000€), e a aportacion municipal o proxecto de mobilidade na Seara (88.794,87€). Un último motivo do incumprimento dos principios de estabilidade orzamentaria e regra de gasto foi a concertación dunha segunda operación de préstamo para financiar investimentos no exercicio 2019 (por importe de 650.000€), a maiores do xa previsto no Orzamento desa anualidade por importe de 500.000€. Estes tres foron os motivos principais de que non existise capacidade de financiamento, senón necesidade, e de que o gasto computable derivado da Liquidación do exercicio 2019 superase en mais da porcentaxe permitida o gasto computable derivado da Liquidación do exercicio 2018 sendo a variación do gasto co mputable o 15,89% (porcentaxe superior o fixado para esta anualidade: 2,7%). Segundo a modificación introducida pola Lei Orgánica 9/2013, de 20 de decembro, en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un plan económico financeiro que permita no ano en curso e no seguinte o cumprimento. En consecuencia, este concello, e así queda reflectido no presente plan, deberá volver á situación de equilibrio con data máxima o 31 de decembro de 2021. Este é, pois, o horizonte temporal deste plan. Segundo o artigo 21 da LOEPSF, o plan económico financeiro conterá, como mínimo, a seguinte información: Ademais, a Lei 27/2013, de 27 de decembro, de racionalización e sostenibilidade da Administración Local incluíu un novo artigo 116. bis na Lei de Bases de Réxime Local que no seu apartado segundo ven a establecer o contido adicional que o plan debe presentar, por canto que deberá tamén incluír a lo menos algunha das seguintes medidas: a) Supresión das competencias que exerza a Entidade Local que sexan distintas das propias e das exercidas por delegación. b) Xestión integrada ou coordinada dos servizos obrigatorios que presta a Entidade Local para reducir custes. c) Incremento de ingresos para financiar os servizos obrigatorios que presta a Entidade Local para reducir os seus custes. d) Racionalización organizativa. e) Supresión de entidades de ámbito territorial inferior ao municipio que, no exercicio orzamentario inmediato anterior, incumpran co obxectivo de estabilidade orzamentaria ou co obxectivo de débeda pública ou que o período medio de pago a provedores supere en máis de trinta días o prazo máximo previsto na normativa de morosidade. f) Unha proposta de fusión cun municipio colindante da mesma provincia. Segundo o previsto no artigo 23 da LOEPSF os plans económico financeiros elaborados polas Corporacións Locais deberán ser aprobados polo Pleno municipal, tendo en conta a aplicación do seguinte calendario: 1º O plan ten que ser presentado ante o Pleno municipal no prazo máximo dun mes dende que se constate o incumprimento. Neste caso, e dado que o informe de Intervención que pon de manifesto o incumprimento así como o Decreto de Alcaldía no que se aproba a liquidación do orzamento do exercicio 2019 que reflexa o mesmo, teñen data de 11 de febreiro de 2020, a data máxima para presentar o plan ao Pleno municipal, en principio, sería o 11 de marzo de 2020, non obstante, a plataforma habilitada para a remisión dos “Planes económico-financeiros de las Entidades locales 2020-2021” foi habilitada polo Ministerio de Facenda a través da Oficina Virtual de Entidades Locais con data 9 de marzo (unha vez aprobadas as taxas de variación do gasto computable para 2020-2021). 2º O plan deberá ser aprobado polo Pleno municipal no prazo máximo de dous meses dende a súa presentación.3º A posta en marcha do plan non poderá exceder de tres meses dende a constatación do incumprimento.4º O plan deberá ser remitido á Comunidade Autónoma (no caso deste Concello á Dirección Xeral de Política Financeira e Tesouro) e o Ministerio de Facenda e Administracións Públicas a través da plataforma habilitada o efecto na Oficina Virtual de Entidades Locais do mencionado Ministerio.5º O plan deberá ser tamén remitido á Comisión Nacional da Administración Local para o seu coñecemento.6º A este plan haberá que darlle a mesma publicidade que a establecida polas leis para os Orzamentos da entidade. Como anexo a este plan se xuntan os listados confeccionados a través da plataforma habilitada polo Ministerio de Facenda e Administracións Públicas na Oficina Virtual de Entidades Locais no apartado “Causas: diagnóstico e previsión tendencial” referidos os exercicios 2020, 2021 e 2022 tal como solicita o Ministerio nos mencionados formularios de cumprimentación obrigatoria. O Orzamento correspondente o exercicio 2020 presenta o seguinte detalle: Cos datos anteriores, resulta que o Concello está na seguinte situación: a) Cumpre inicialmente a regra de gasto. b) Cumpre inicialmente co obxectivo de estabilidade orzamentaria. c) Cumpre co nivel de débeda pendente segundo os datos de débeda viva a 31/12/2019 constando operación prevista na presente anualidade 2020 por importe de 500.000€. O límite de gasto non financeiro do Orzamento do exercicio 2020 se elevou a 12.077.486,09€ segundo os seguintes cálculos: De acordo cos seguintes apartados do artigo, o gasto computable correspondente a Liquidación do exercicio 2018 ascende a 11.227.608,53 euros, calculados como segue: (1) Obrigas recoñecidas dos capítulos 1 a 7 do estado de gastos para o exercicio 2018. (2) Obrigas recoñecidas do Capítulo 3 do estado de gastos para o exercicio 2018. (3) Gastos financiados con fondos Administracións Públicas no exercicio 2018. (4) Axustes SEC 95 que inciden nos gastos A partir do Acordo polo que se fixan os obxectivos de estabilidade orzamentaria e de débeda pública para o conxunto das AAPP para o período 2018-2020 a porcentaxe de incremento a aplicar será 2,8% para o exercicio 2020. Polo tanto o Gasto computable actualizado ascende a 11.541.981,57 euros: Por outra banda, en aplicación dos apartados 4 e 5 do artigo 12, cando de aproben cambios normativos que supoñan aumentos permanentes da recadación, o nivel de gasto computable resultante da aplicación da regra nos anos en que se obteñan os incrementos de recadación poderá aumentar na contía equivalente. Así mesmo, cando se aproben cambios normativos que supoñan diminucións da recadación, o nivel de gasto computable resultante da aplicación da regra nos anos en que se produzan as diminucións de recadación deberá diminuírse na contía equivalente. O límite de gasto non financeiro sería a suma do gasto computable máximo no exercicio 2020, os intereses de débeda (capítulo III do estado de gastos) e os gastos previstos financiados con fondos finalistas de Administracións Públicas: Polo que respecta á coherencia co obxectivo de estabilidade orzamentaria, o artigo 3 da LOEOSF dispón que a elaboración dos orzamentos dos suxeitos comprendidos no ámbito de aplicación da Lei (entre os que se atopan as Corporacións Locais), realizarase nun marco de estabilidade orzamentaria. O artigo 11.4 da mesma norma regula a instrumentación do principio de estabilidade orzamentaria para as Corporacións Locais, que deberán manter unha posición de equilibrio ou superavit orzamentario. Isto implica que o gasto non financeiro (suma dos capítulos 1 a 7 do estado de gastos), non poderá superar o importe da previsión de ingresos non financeiros (capítulos 1 a 7 do estado de ingresos), isto é, non poderá superar a cantidade de 12.150.000,00 euros. Así, deberá terse en conta como límite do gasto non financeiro a menor das dúas cantidades antes calculadas, para cumprir tanto coa regra de gasto como co obxectivo de estabilidade orzamentaria. Polo tanto o límite de gasto non financeiro para o Orzamento do Concello da Poio para o exercicio 2020 ascende o importe de 12.077.486,09€ Sobre o Orzamento do exercicio 2020 leváronse a cabo e levaranse unha serie de modificacións orzamentarias durante o exercicio 2020, plantexándose como modificación importante: d) As derivadas do emprego do importe do remanente líquido de tesourería para gastos xerais resultante da Liquidación do Orzamento do exercicio 2019. Na data de confección deste Plan xa foi empregado nas modificacións orzamentarias nº2/2020, nº3/2020 e 4/2020 (incorporación de remanentes, suplemento de crédito e crédito extraordinario respectivamente) tendo estes datos en conta en canto as previsións de cumprimento de estabilidade e regra de gasto previstas neste plan. e) Dar máxima importancia ao principio de anualidade orzamentaria, de xeito tal que se porá todo o empeño posible para que todos os gastos correspondentes ao ano en curso sexan executados íntegramente durante o mesmo ano. f) No caso de existir a finais do presente exercicio 2020 facturas pendentes de aplicar o Orzamento por falta de crédito, o importe que se fixa como límite será un 60% inferior o resultante do saldo da conta 413 a 31/12/2019 (490.944,91€) é dicir, que o importe límite do saldo da conta 413 a 31/12/2020 sería 196.377,96€, tentando, en todo caso, non acadar estas cifras mencionadas tratante de cumprir o principio de anualidade orzamentaria. De cara o exercicio 2021 se prevé un saldo cero na mencionada conta 413. g) Manter o período medio de pago (PMP) por debaixo do límite legal de 30 días, previsto segundo o Real Decreto 635/2014, de 25 de xullo, polo que se desarrolla a metodoloxía de cálculo do período medio de pago a provedores das Administracións Públicas. h) Non seguir utilizando o Remanente de Tesourería para gastos xerais. i) Xestionar o orzamento do exercicio 2020 coa máxima atención ao cumprimento da estabilidade e da regra de gasto. Para isto, se propón adoptar un acordo de non dispoñibilidade de crédito en diversas aplicacións dos capítulos II, IV e VI conseguindo así que este crédito dispoñible non se utilice para financiar gastos imputables as correspondentes bolsas de vinculación ou ben a financiar modificacións orzamentarias que incrementarían o gasto computable do presente exercicio 2020. O total do gasto que se propón como non dispoñible ascende a 603.000€. j) Aprobar o Orzamento do exercicio 2021 cumprindo o obxectivo de estabilidade orzamentaria e da regra de gasto. Con todo o anterior, preténdese alcanzar coa liquidación do exercicio 2020 de novo a situación de equilibrio e mantelo durante o exercicio 2021. Con relación ás estimacións dos ingresos, cómpre sinalar que como previsións de dereitos recoñecidos netos en 2020 e 2021 se parte dos datos que figuran na Liquidación do Orzamento do Concello para o exercicio 2019 (incrementado no exercicio 2020 no capítulo I con relación o imposto sobre bens inmobles en relación a aplicación dos coeficientes de actualización de valores catastrais a aplicar neste exercicio 2020 a petición deste Concello), aínda que na execución final do Orzamento dos exercicios 2020 e 2021 tamén figurarán as modificacións orzamentarias que se poidan efectuar en función dos recursos afectados provenientes doutras administración públicas. Agora ben, dado que este dato non se coñece con total seguridade a día de hoxe, pártese só das subvencións previstas nas consignacións iniciais a efectos de calcular a regra de gasto. Con todo isto e os escenarios que a continuación se van describir estaríamos a dar cumprimento ao previsto no artigo 21 da LOEPSF, en canto a estimacións que son posibles realizar neste concello cos datos de que se dispón. En relación ao contido adicional que a Lei 27/2013 ven a fixar para o plan económico financeiro, considera esta Alcaldía que merecen das seguintes apreciacións: Por último, se considera que as medidas propostas son coherentes coas variacións interanuais das previsións orzamentarias respectivas. Á vista do contido deste plan exposto nos apartados anteriores, formulo as seguintes conclusións: No presente anexo se procede a analizar as consecuencias da aplicación das medias propostas no contido do Plan na capacidade de financiamento e no cumprimento da regra de gasto no período temporal 2020-2021: Unha vez aplicadas as medidas que se explican no texto do Plan económico financeiro, as previsións de obrigas recoñecidas (OR) e dereitos recoñecidos (DR) a 31 de decembro de 2020 serían as seguintes: Do exposto se deduce que a capacidade/necesidade de financiamento antes de axustes ascendería a -218.375,44€. Axustes a realizar: o axuste correspondente a conta (413) correspondente as obrigas pendentes de aplicar o Orzamento: tomando en consideración o saldo da mencionada conta a 31/12/2019: 490.944,91€ e a previsión do saldo máximo da conta a 31/12/2020 (aplicando unha das medidas propostas no Plan de reducción do saldo da conta nun 60% con respecto o anterior exercicio): 196.377,76€ o axuste a realizar ascendería a 294.566,95€. Exercicio 2021 Unha vez aplicadas as medidas que se explican no texto do Plan económico financeiro, as previsións de obrigas recoñecidas (OR) e dereitos recoñecidos (DR) a 31 de decembro de 2021 serían as seguintes: Do exposto se deduce que a capacidade/necesidade de financiamento antes de axustes ascendería a -194.095,96€. Axustes a realizar: o axuste correspondente a conta (413) correspondente as obrigas pendentes de aplicar o Orzamento: tomando en consideración o saldo da mencionada conta a 31/12/2020: 196.377,76€ e a previsión do saldo máximo da conta a 31/12/2021 (aplicando unha das medidas propostas no Plan de reducción do saldo da conta nun 100% con respecto o anterior exercicio): 0€ o axuste a realizar ascendería a 196.377,76€. Capacidade de financiamento despois de axustes exercicio 2021: -194.095,96€ + 196.377,76€= 2.282€. Como consecuencia do incumprimento do Plan económico financiero aprobado para o período 2018-2019 o límite da regra de gasto no exercicio 2020 debe partir do límite previsto que fixaba o PEF para a anualidade 2019 con respecto a regra de gasto, é dicir, 11.118.064,81€. Este límite debe actualizarse na taxa de variación aprobada para 2020 (2,9%) o que produce un resultado de 11.440.488,69€. Esta contía, no caso do Concello de Poio, verase incrementada como consecuencia dos incrementos permanentes de recadación (neste caso procedentes do imposto sobre bens inmobles) cuantificados no importe de 96.357,15€. O importe total fixado como limite da regra de gasto para o exercicio 2020 ascende a suma de ambas contías, é dicir, o importe de 11.536.845,84€. Unha vez aplicadas as medidas que se explican no texto do Plan económico financeiro, as previsións de obrigas recoñecidas (OR) a 31 de decembro de 2020 serían as seguintes: Aplicando os axustes a realizar: o axuste correspondente a conta (413) correspondente as obrigas pendentes de aplicar o Orzamento: tomando en consideración o saldo da mencionada conta a 31/12/2019: 490.944,91€ e a previsión do saldo máximo da conta a 31/12/2020 (aplicando unha das medidas propostas no Plan de redución do saldo da conta nun 60% con respecto o anterior exercicio): 196.377,76€ o axuste a realizar ascendería a 294.566,95€. En virtude do exposto, aplicando os axustes, os empregos non financeiros axustados ascenden a 12.345.304,50€. Esta contía debe minorarse no importe dos intereses de débeda previstos para 2020 (37.000€) e no importe de gastos afectados previstos (que, en virtude do principio de prudencia se consigna no importe de 772.000,53€). O resultado é un gasto computable previsto para o exercicio 2020 que ascende a 11.536.303,97€. Polo tanto, o gasto computable previsto non supera o límite fixado para a regra de gasto no exercicio 2020 e se produciría un cumprimento no importe da diferencia: 541,87€. Partindo do gasto computable previsto para o exercicio 2020, que ascende a 11.536.303,97€, e aplicando a taxa de variación prevista do 3%, o importe total fixado como limite da regra de gasto para o exercicio 2021 ascende o importe de 11.882.393,09€. As previsións de obrigas recoñecidas no exercicio 2021 son as seguintes: Aplicando os axustes a realizar: o axuste correspondente a conta (413) correspondente as obrigas pendentes de aplicar o Orzamento: tomando en consideración a previsión do saldo da mencionada conta a 31/12/2020: 196.377,76€ e a previsión do saldo máximo da conta a 31/12/2021 (aplicando unha das medidas propostas no Plan de redución do saldo da conta nun 100% con respecto o anterior exercicio): 0€ o axuste a realizar ascendería a 196.377,76€. En virtude do exposto, aplicando os axustes, os empregos non financeiros axustados ascenden a 12.362.718,00€. Esta contía debe minorarse no importe dos intereses de débeda previstos para 2021 (37.000€) e no importe de gastos afectados previstos (que, en virtude do principio de prudencia se consigna no importe de 500.504,52€). O resultado é un gasto computable previsto para o exercicio 2021 que ascende a 11.825.213,48€. Polo tanto, o gasto computable previsto non supera o límite fixado para a regra de gasto no exercicio 2021 e se produciría un cumprimento no importe da diferencia: 57.179,61€. (Asinado dixitalmente a marxe) O ALCALDE: Luciano Sobral Fernández